Diari Oficial de la Generalitat Valenciana


Sumari del DOGV 8823, del 29-05-2020 (2020/3726)

Extracte de la Resolució de 20 de maig de 2020, del director general d'Agricultura, Ramaderia i Pesca, per la qual es convoquen, per a l'exercici 2020, les ajudes compensatòries pels costos de prevenció i erradicació de salmonel·losi en avicultura, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3726


Data del document
:   22-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 20 de maig de 2020, del director general d'Agricultura, Ramaderia i Pesca, per la qual es convoquen, per a l'exercici 2020, les ajudes compensatòries pels costos de prevenció i erradicació de salmonel·losi en avicultura, en l'àmbit de la Comunitat Valenciana. [2020/3726]  
BDNS (identif.): 507252  
De conformitat amb el que s'ha previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual es pot consultar en la Base de Dades Nacional de Subvencions (http://www.pap.minhap.gob.es/bdnstrans/index):  
  
Apartat primer. Beneficiaris  
Podran sol·licitar aquestes ajudes les associacions o entitats que desenvolupen la seua activitat en el sector avícola de la Comunitat Valenciana, i que presten serveis de controls sanitaris i mesures de prevenció contra la salmonel·losi, així com sacrifici i destrucció d'animals afectats a les explotacions ramaderes de la Comunitat Valenciana que tinguen la condició de pimes agràries, i complisquen les condicions previstes en l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Apartat segon. Objecte  
Establir les ajudes compensatòries pels costos de prevenció i erradicació de salmonel·losi en avicultura d'importància per a la salut pública, tal com es defineixen en la normativa estatal i comunitària, en el marc dels programes nacionals.  
  
Apartat tercer. Bases reguladores  
Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV núm. 8789 de 15.04.2020).  
  
Apartat quart. Quantia  
200.000,00 euros per a les actuacions previstes en el paràgraf a apartat primer de l'article 3 de l'ordre.  
200.000,00 euros per a les actuacions previstes en el paràgraf b apartat primer de l'article 3 de l'ordre.  
  
Apartat cinqué. Termini de presentació de sol·licituds  
El termini de presentació de les sol·licituds per a l'exercici 2020 serà de vint dies hàbils, a comptar de l'endemà de la publicació de l'extracte de la convocatòria en el Diari Oficial de la Generalitat Valenciana. Aquest termini, no obstant això, queda suspés en virtut del que s'ha establit en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19. Les sol·licituds i els documents que es remeten electrònicament durant el període de suspensió del termini es tramitaran efectivament en el moment en què se'n reprenga el còmput, segons el que preveu la disposició esmentada, llevat que s'haja alçat la suspensió en el procediment. Es considerarà, amb caràcter general, com a data de registre d'entrada, el primer dia hàbil després de l'alçament de la suspensió.  
  
  
València, 22 de maig de 2020.- El director general d'Agricultura, Ramaderia i Pesca: Rogelio Llanes Ribas.